Stol tennisi 2024-yilgi Yozgi Olimpiada oʻyinlarida – erkaklar oʻrtasida jamoaviy. Stol tennisi boʻyicha erkaklar oʻrtasida jamoaviy bahslar 2024-yilda Parijda boʻlib oʻtadigan Yozgi Olimpiada oʻyinlarining stol tennisi dasturiga kiritilgan. Musobaqalar 2024-yilning 5–9-avgust kunlari Paris Expo Porte de Versailles koʻrgazma va konferensiyalar markazida boʻlib oʻtdi. Format. Har bir jamoa 3 nafar oʻyinchidan iborat. Jamoalar oʻyini 5 ta individual bahslardan iborat boʻlib, har ikki tomon 3 ta oʻyinda gʻalaba qozonishi bilan oʻyinlar yakunlanadi. Jamoalar oʻrtasidagi oʻyin tartibi quyidagicha: 1 ta juftlik oʻyini, 2 ta yakkalik oʻyini va shu davragacha hech bir tomon 3 ta oʻyinda gʻalaba qozonmagan boʻlsa, koʻpi bilan 2 ta qoʻshimcha yakkalik oʻyinlari oʻtkaziladi. Qura tashlash. Qura tashlash marosimi 2024-yil 24-iyulda boʻlib oʻtgan. Jamoalarni boʻlish. 2024-yil 16-iyulda eʼlon qilingan ITTF jahon jamoaviy reytingidan jamoalarni jadvalga joylashtirishda foydalanilgan.